Noi dezvăluiri în cazul "Valiza TelDrum". Jurnaliştii de la Rise Project au publicat un prim articol al investigației pornite de la valiza cu documente, pe care ar fi primit-o de la un localnic din Teleorman. Și, deși Liviu Dragnea neagă cu vehemenţă că ar avea vreo legătură cu valiza pierdută şi regăsită, Direcţia Naţională Anticorupţie spune, într-un răspuns pentru Digi24, că informaţiile apărute au într-adevăr legătură cu un dosar în lucru.

Citiţi şi: Vremuri grele pentru apropiaţii lui Dragnea

Liviu Dragnea, preşedintele PSD, 5 noiembrie 2018: „Eu nu am legătură cu acea valiză, poze cu mine cred că sunt mii în această țară, unii poate le țin pe tabletă, alții sub pernă.”

De la o valiză care ar fi fost găsită pe un câmp din Teleorman a pornit investigaţia Rise Project. Jurnaliştii spun că au urmărit traseul banilor şi aşa au ajuns la personaje cheie din firma Tel Drum.

Nicoleta Pene. 38 de ani. Director comercial Tel Drum. Arhiva ei personală era în valiza... buclucaşă. Fotografii salvate de pe telefonul personal ar demonstra relaţia apropiată pe care o are cu Petre Pitiş, directorul general al firmei. Există şi filmări, făcute în ţări exotice, în care Nicoleta Pene joacă rolul cerşetoarei, iar Petre Pitiş îi dă nişte... mărunţiş.

- Opa, trăiască!

- Mulţumesc frumos!

- Suntem la cerşit!

- Staţi acolo!

- Ori sunteţi români, ori nu mai sunteţi?

- Dar se uită lumea, hai că poate câştigi...

Procurorii Anticorupţie arătau, în noiembrie 2017, că există o legătură directă între Liviu Dragnea, Petre Pitiş şi Tel Drum. I-ar lega infracţiunea de constituire de grup infracţional organizat. Ambii au negat acuzaţia.

Petre Pitiș, 18 august 2017: „Eu cunosc detalii din afacerile Tel Drum pentru că e firma mea şi ştiu foarte bine ce face. Nu! Nu a fost făcută nicio ilegalitate.”

Liviu Dragnea, 5 noiembrie 2018: „Tel Drum și nicio altă companie nu a plătit nimic din ce am realizat eu în vreo proprietate a mea.”

„Holdingul” Tel Drum

Tot studiind documentele Nicoletei Pene, jurnaliştii de la Rise Project au descoperit informaţii ce leagă Tel Drum de companii satelit. Ea gestiona toate detaliile financiare. Inclusiv plăţile pentru societatea comercială deţinută de Ştefan Valentin Dragnea. Un mail trimis de fiul preşedintelui PSD către Petre Pitiş ar fi dovada că familia Dragnea era conectată la banii Tel Drum.

Un alt personajde casă: soţul Nicoletei Pene, Dacian. A lucrat la TelDrum până în 2014, ca director al departamentului mecanizare. A ajuns apoi inspector-şef la Inspectoratul pentrul Controlul în Transportul Rutier şi coordonează șase judeţe.

Mama Nicoletei Pene, pensionară, apare în acţionariatul unei societăţi înfiinţate în septembrie 2015, care, două luni mai târziu, avea tranzacţii de milioane de euro cu Tel Drum. Firma e administrată de un anume Dan Balcaru, cumnatul lui Petre Pitiş. Doi ani mai târziu, firma îşi schimbă denumirea. Nu şi acţionariatul. Interesant e că mama Nicoletei Pene a virat periodic zeci de mii de lei către o societate de asigurări din Râmnicu Sărat, condusă de Mugurel Gheorghiaş - personaj inculpat în dosarul TelDrum, alături de Liviu Dragnea şi Petre Pitiş. Fiica sa, Ioana Gheorghiaş a fost numită în iunie anul acesta consul general la Torino.

O altă informaţie interesantă care s-ar ascunde în valiza Rise Project duce către preşedintele Consiliului Superior al Magistraturii, Simona Marcu. E vorba despre o factură emisă de Tel Drum pe numele soţului acesteia, Gil Vasile, care ar fi încasat 15.000 de lei, în calitate de avocat.

Citiți și

Liviu Dragnea, față în față cu un jurnalist Rise Project. Ce a răspuns la întrebările despre valiză

AUDIO. Discuția dintre directorul comercial Tel Drum Nicoleta Pene și un jurnalist RISE Project

#Teleormanleaks | Soţul şefei CSM a primit bani de la Tel Drum când aceasta era judecător la ICCJ

#Teleormanleaks. 14.500 de euro, bucătăria de vară la Alexandria. Plus o vilă la Mamaia de peste 1.000 mp

#TeleormanLeaks. Ce conține valiza

Un hard negru în care a fost salvat tot conținutul de 63,39 GB din computerul unui om-cheie de la Tel Drum - adică Nicoleta Pene.

Informație financiară: mii de facturi, contracte, bilanțuri, devize, procuri, acte constitutive de firme-fantomă, extrase de cont, ordine de plată, documente personale ale unor interpuși, rapoarte de audit, tabele contabile etc.

14.800 de foto și video de la evenimentele companiei cu personajele grupării și standardul lor de viață, documente, selfie-uri, capturi de ecran cu discuții – majoritatea provenind din backup-ul mai multor telefoane.

54.710 mailuri + atașamentele de pe adresa de serviciu

O tabletă Samsung P1000 Galaxy Tab din 2010 care i-a aparținut directorului general Tel Drum, Petre Pitiș.

Peste 1000 de fotografii din excursii exotice cu anturajul, întâmplări din firmă și momente de familie

Agenda cu 980 de numere de telefon strânse în ultimii ani: "Băsescu", "Hrebe", "Dăncilă", „Bănicioiu", "Pieleanu" etc. Unul se remarca, scris cu pauză între majuscule: "L I V I U".

E-mailurile de pe adresa de serviciu a managerului.

Un stick de memorie burdușit cu informații de lucru, ale unei șefe de gestiune din Tel Drum.

Sute de procese verbale cu lucrări edilitare recepționate și fotografii din companie.

Peste o mie de hârtii: